CELEX: C2007/283/28
Language: mt
Date: 2007-11-24 00:00:00
Title: Kawża C-411/07: Talba għal deċiżjoni preliminari mressqa mill-Hoge Raad der Nederlanden (l-Olanda) fis- 7 ta' Settembru 2007 — X B.V. vs Staatssecretaris van Financiën

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/15
            
         Talba għal deċiżjoni preliminari mressqa mill-Hoge Raad der Nederlanden (l-Olanda) fis-7 ta' Settembru 2007 — X B.V. vs Staatssecretaris van Financiën
   (Kawża C-411/07)
   (2007/C 283/28)
   Lingwa tal-kawża: l-Olandiż
   Qorti tar-rinviju
   Hoge Raad der Nederlanden
   Partijiet fil-kawża prinċipali
   
      Rikorrenti: X B.V.
   
      Konvenuta: Staatssecretaris van Financiën
   Domandi preliminari
   
               1)
            
            
               Ċirkuwitu ottiku-elettriku li jinsab ġo kaxxetta tal-plastik u li, minbarra dajowd li jarmi d-dawl (light emitting diode, jew LED), film tal-plastik u fotoditekter, jinkludi ċirkuwitu li jamplifika u li hu intiż biex jiġi inkorporat, inter alia, fi strumenti ta' telekomunikazzjoni u kompjuters, prodotti elettroniċi għal użu komuni u magni li jintużaw fl-industrija għandu jiġi kkunsidrat bħala magna jew apparat elettriku fis-sens ta' l-intestatura 8543 tan-NM?
            
         
               2)
            
            
               Jekk jirriżulta li hu parti minn magna, il-kunċett ta' “mezzi semikondutturi fotosensittivi, inklużi ċelluli fotovoltajċi immuntati f'moduli jew magħmulin f'pannelli” imsemmi fl-intestatura 8541 tan-NM għandu jiġi interpretat fis-sens li jinkludi ċirkuwitu ottiku-elettriku kif deskritt iktar 'il fuq, jew, minħabba l-preżenza ta' ċirkuwitu li jamplifika, għandu jiġi kkunsidrat bħala ċirkuwitu elettroniku integrat skond l-intestatura 8542 tan-NM?